CELEX: 32008R0519
Language: lv
Date: 2008-06-10 00:00:00
Title: Komisijas Regula (EK) Nr. 519/2008 ( 2008. gada 10. jūnijs ), ar ko apstiprina maznozīmīgus grozījumus tāda nosaukuma specifikācijā, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Volailles de Loué (AĢIN))

11.6.2008   
            
            
               LV
            
            
               Eiropas Savienības Oficiālais Vēstnesis
            
            
               L 151/27
            
         
      KOMISIJAS REGULA (EK) Nr. 519/2008
   (2008. gada 10. jūnijs),
   ar ko apstiprina maznozīmīgus grozījumus tāda nosaukuma specifikācijā, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Volailles de Loué” (AĢIN))
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 9. panta 2. punkta otro teikumu,
   tā kā:
   
               (1)
            
            
               Saskaņā ar Regulas (EK) Nr. 510/2006 9. panta 1. punkta pirmo daļu un piemērojot minētās regulas 17. panta 2. punktu, Komisija izvērtēja Francijas pieprasījumu apstiprināt specifikācijas grozījumus attiecībā uz aizsargātu ģeogrāfiskās izcelsmes norādi “Volailles de Loué”, kas reģistrēta ar Komisijas Regulu (EK) Nr. 1107/96 (2).
            
         
               (2)
            
            
               Pieprasījums iesniegts ar mērķi izdarīt grozījumus specifikācijā, iekļaujot tajā (“Bronzas”) tītaru, ko visu gadu laiž pārdošanā, sadalītu gabalos. Jānorāda arī šā tītara šķirne, ganāmpulka blīvums un barošanas apstākļi.
            
         
               (3)
            
            
               Komisija pārbaudīja minētos grozījumus un nolēma, ka tie ir pamatoti. Tā kā grozījumi ir maznozīmīgi Regulas (EK) Nr. 510/2006 9. panta nozīmē, Komisija to var apstiprināt, nepiemērojot minētās regulas 5., 6. un 7. pantā izklāstīto procedūru,
            
         IR PIEŅĒMUSI ŠO REGULU.
   1. pants
   Aizsargātas ģeogrāfiskās izcelsmes norādes “Volailles de Loué” specifikāciju groza saskaņā ar šīs regulas I pielikumu.
   2. pants
   Specifikācijas galveno elementu kopsavilkums ir ievietots šīs regulas II pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 10. jūnijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 93, 31.3.2006., 12. lpp. Regulā jaunākie grozījumi izdarīti ar Komisijas Regulu (EK) Nr. 417/2008 (OV L 125, 9.5.2008., 27. lpp.).
   
      (2)  OV L 148, 21.6.1996., 1. lpp. Regulā jaunākie grozījumi izdarīti ar Regulu (EK) Nr. 704/2005 (OV L 118, 5.5.2005., 14. lpp.).
   
      I PIELIKUMS
      Aizsargātas ģeogrāfiskās izcelsmes norādes “Volailles de Loué” (Francija) specifikācijas apstiprinātie grozījumi ir šādi.
      “Produkta apraksts”
      Pievieno šādu daļu:
      
         “Brīvās turēšanas apstākļos audzēti Loué (“Bronzas”) tītari [dindes (bronzées) fermières de Loué].
         Tīršķirnes “Bronzas” grupas lēnaudzīgos tītarus un tītarenes, kam ir liels augums un stingra stāja, līdz noteiktam vecumam (tītarenes – vismaz 14 nedēļas, bet tītarus – vismaz 18 nedēļas) audzē tikai āra aplokos.
         Tītariem sasniedzot briedumu, to gaļa kļūst ļoti garšīga, gatavojot tā saglabā savu konsistenci, un, pateicoties šo mājputnu ģenētiskajai izcelsmei, gaļa ir maiga. Tītarus audzē visu gadu, un to liemeņus pārdod, sadalītus gabalos vai pārstrādātus.”
      
      “Ražošanas metode”
      Punktā “Šķirne” pievieno šādu tekstu: “putnēniem jābūt “Bronzas” šķirņu grupas tītarēniem”.
      Punktā “Ganāmpulka blīvums” pievieno šādu tekstu: “putnu mītnē dzīvniekus audzē nelielā blīvumā (sākot no 10 nedēļu vecuma – ne vairāk par 6,25 tītariem uz m2)”.
      Punktā “Barošana” pievieno šādu tekstu: “Nobarošanas perioda lielākajā daļā (“Bronzas”) tītaru barības devā vismaz 75 % jābūt graudiem.”
   
   
      II PIELIKUMS
      KOPSAVILKUMS
      
         PADOMES REGULA (EK) Nr. 510/2006
      
      “VOLAILLES DE LOUÉ”
      
         EK Nr.: FR/AĢIN/117/0149/18.2.2004
      
      ACVN ( ) AĢIN (X)
      Šis kopsavilkums nosaka galvenos produkta specifikācijas elementus informācijas nolūkā.
      1.   Atbildīgais departaments dalībvalstī
      
                  Nosaukums
               
               
                  :
               
               
                  
                     Institut national de l'origine et de la qualité
                  
               
            
                  Adrese
               
               
                  :
               
               
                  
                     51, rue d'Anjou, F-75008 Paris
                  
               
            
                  Tālr.
               
               
                  :
               
               
                  (33) 153 89 80 00
               
            
                  Fakss
               
               
                  :
               
               
                  (33) 142 25 57 97
               
            
                  E-pasts
               
               
                  :
               
               
                  info@inao.gouv.fr
               
            2.   Grupa
      
                  Nosaukums
               
               
                  :
               
               
                  
                     Syndicat des volailles fermières de Loué – SYVOL Qualimaine
                  
               
            
                  Adrese
               
               
                  :
               
               
                  
                     82, avenue Rubillard, F-72000 Le Mans
                  
               
            
                  Tālr.
               
               
                  :
               
               
                  (33) 243 39 93 13
               
            
                  Fakss
               
               
                  :
               
               
                  (33) 243 23 42 19
               
            
                  E-pasts
               
               
                  :
               
               
                  info@loue.fr
               
            
                  Sastāvs
               
               
                  :
               
               
                  ražotāji/pārstrādātāji (X) citi (...)
               
            3.   Produkta veids
      
                  1.1. grupa –
               
               
                  Svaiga gaļa (un subprodukti)
               
            4.   Specifikācija (Regulas (EK) Nr. 510/2006 4. panta 2. punkta prasību kopsavilkums)
      
      4.1.   Nosaukums
      “Volailles de Loué”
      4.2.   Apraksts
      Augstākās kvalitātes mājputnu liemeņi vai izcirtņi; šo mājputnu gaļa ir ļoti garšīga, maiga, bet stingras konsistences, ne pārāk trekna (Poulet Blanc Fermier de Loué [brīvās turēšanas apstākļos audzēta Loué baltā vista], Dinde Fermière de Loué [brīvās turēšanas apstākļos audzēts Loué tītars], Dinde (bronzée) Fermière de Loué [brīvās turēšanas apstākļos audzēts Loué (“Bronzas”) tītars], Pintade Fermière de Loué [brīvās turēšanas apstākļos audzēta Loué pērļvista], Canard de Barbarie Fermier de Loué et Canette de Barbarie Fermière de Loué [brīvās turēšanas apstākļos audzēts Loué muskuspīļtēviņš un brīvās turēšanas apstākļos audzēta Loué muskuspīle], Poulet Noir Fermier de Loué [brīvās turēšanas apstākļos audzēta Loué melnā vista], Poulet Jaune Fermier de Loué [brīvās turēšanas apstākļos audzēta Loué dzeltenā vista], Oie Fermière de Loué [brīvās turēšanas apstākļos audzēta Loué zoss], Chapon Fermier de Loué [brīvās turēšanas apstākļos audzēts Loué kapauns], Poule Fermière de Loué [brīvās turēšanas apstākļos audzēta Loué vista], Poularde Fermière de Loué [brīvās turēšanas apstākļos audzēta Loué nobarotā vista], Poulet Blanc Fermier [brīvās turēšanas apstākļos audzēta baltā vista], Chapon de Pintade Fermier de Loué [brīvās turēšanas apstākļos audzēts Loué pērļvistas kapauns]).
      Putnus pārdod izķidātus, daļēji izķidātus, veselus vai sadalītus gabalos, svaigus vai saldētus.
      4.3.   Ģeogrāfiskais apgabals
      
         Sarthe departaments; Mayenne departaments; Orne, Indre-et-Loire, Loir-et-Cher un Eure-et-Loir departamentā – tajos ietilpstošās robežteritorijas; Maine-et-Loire departamentā – Segré apgabals un šādas teritorijas: Louroux-Béconnais, Saint-Georges-sur-Loire, Angers, Tiercé, Durtal, Seiches-sur-le-Loir, Baugé, Beaufort-en-Vallée, Noyant, Longué-Jumelles un Allonnes.
      4.4.   Izcelsmes apliecinājums
      Visi nozares dalībnieki ir reģistrēti (inkubatori, putnu barības ražotāji, putnkopji un putnu kautuves).
      Katra putnu partija tiek dokumentēta ar putnkopja deklarāciju par putnu ievietošanu audzēšanai, vienu dienu vecu cāļu piegādes pavadzīmēm, deklarāciju par izvešanu uz putnu kautuvi un atļauju par liemeņu izvešanu no putnu kautuves, deklarāciju par etiķetēm, kas izmantotas nokauto putnu marķēšanai, un deklarāciju par putniem ar pazeminātu kvalitātes vērtējumu. Visas etiķetes ir numurētas. Šo datu atbilstības pārbaudes ļauj nodrošināt produkta izsekojamību.
      4.5.   Ražošanas metode
      Lēnaudzīgu putnu šķirnes un šo šķirņu krustojums. Putnus audzē mazās saimēs, āra aplokos vai brīvās turēšanas apstākļos mežainās ganībās, līdz tie sasniedz dzimumgatavību. Kā pamatbarību putniem izēdina galvenokārt graudus, un putnus kauj, kad tie ir sasnieguši minimālo kaušanas vecumu, kas noteikts katrai putnu sugai atsevišķi.
      4.6.   Saikne
      Saikni ar ģeogrāfisko izcelsmi pamato
      
                  —
               
               
                  vēsturiska reputācija, kas saistīta ar “Foire de l’Envoi” – Loué ciemata gadatirgu, kas XIX gadsimtā bija īpaši populārs un piesaistīja daudz putnu tirgotāju. Reģiona lauksaimnieki pārdeva šiem tirgotājiem savu produkciju. Loué apgabala putnkopji un putnu gaļas iepakotāji 1958. gadā veiksmīgi uzsāka augstas kvalitātes brīvās turēšanas apstākļos audzētu putnu gaļas ražošanu,
               
            
                  —
               
               
                  pašreizējā reputācija – Loué putnu gaļa ir visiecienītākā putnu gaļa Francijā. Tai ir vislabākā slava patērētāju vidū un liela vieta izmeklētu ēdienu gatavošanā. Šo putnu gaļu kā izejvielu izmanto ļoti slavenu restorānu pavāri.
               
            4.7.   Pārbaudes struktūra
      
                  Nosaukums
               
               
                  :
               
               
                  
                     Quali Ouest
                  
               
            
                  Adrese
               
               
                  :
               
               
                  
                     30, rue du Pavé, F-72000 Le Mans
                  
               
            
                  Tālr.
               
               
                  :
               
               
                  (33) 243 14 21 11
               
            
                  Fakss
               
               
                  :
               
               
                  (33) 243 14 27 32
               
            
                  E-pasts
               
               
                  :
               
               
                  qualiouest@qualiouest.com
               
            4.8.   Marķējums
      “Volailles de Loué”, pievienojot attiecīgās putnu sugas nosaukumu.